CELEX: 31989R1884
Language: el
Date: 1989-06-28 00:00:00
Title: Κανονισμός (ΕΟΚ) αριθ. 1884/89 της Επιτροπής της 28ης Ιουνίου 1989 για την τροποποίηση του κανονισμού (ΕΟΚ) αριθ. 2819/79 περί υπαγωγής των εισαγωγών ορισμένων υφαντουργικών προϊόντων καταγωγής ορισμένων τρίτων χωρών σε καθεστώς κοινοτικής επιβλέψεως

Avis juridique important

|

31989R1884

Κανονισμός (ΕΟΚ) αριθ. 1884/89 της Επιτροπής της 28ης Ιουνίου 1989 για την τροποποίηση του κανονισμού (ΕΟΚ) αριθ. 2819/79 περί υπαγωγής των εισαγωγών ορισμένων υφαντουργικών προϊόντων καταγωγής ορισμένων τρίτων χωρών σε καθεστώς κοινοτικής επιβλέψεως  

Επίσημη Εφημερίδα αριθ. L 182 της 29/06/1989 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 1884/89 ΤΗΣ ΕΠΙΤΡΟΠΗΣ  της 28ης Ιουνίου 1989  για την τροποποίηση του κανονισμού (ΕΟΚ) αριθ. 2819/79 περί υπαγωγής των εισαγωγών ορισμένων υφαντουργικών προϊόντων καταγωγής ορισμένων τρίτων χωρών σε καθεστώς κοινοτικής επιβλέψεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), όπως τροποποιήθηκε από τον κανονισμό (ΕΟΚ) αριθ. 1243/86 (2), και ιδίως το άρθρο 10,  Κατόπιν διαβουλεύσεως με τη συμβουλευτική επιτροπή, η οποία έχει συσταθεί βάσει του άρθρου 5 του εν λόγω κανονισμού,  Εκτιμώντας:  ότι, με τον κανονισμό (ΕΟΚ) αριθ. 2819/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 609/89 (4), η Επιτροπή υπέβαλε σε καθεστώς κοινοτικής επίβλεψης τις εισαγωγές ορισμένων υφαντουργικών προϊόντων, που καταγράφονται στο παράρτημα και που κατάγονται από μεσογειακές χώρες οι οποίες έχουν συνάψει με την Κοινότητα συμφωνία προτιμησιακού καθεστώτος, και συγκεκριμένα από την Αίγυπτο, την Τουρκία και τη Μάλτα·  ότι καθορίστηκαν διοικητικές διαδικασίες που παρέχουν πληροφορίες σχετικά με την τάση της ροής των συναλλαγών ορισμένων κλωστοϋφαντουργικών προϊόντων καταγωγής Μαρόκου·  ότι οι διαδικασίες αυτές αφορούν αποκλειστικά και μόνο ορισμένα κλωστοϋφαντουργικά προϊόντα που συνοδεύονται από πιστοποιητικό κυκλοφορίας εμπορευμάτων τύπου EUR 1 και ότι υπάρχουν αισθητές στατιστικές διαφορές μεταξύ των κοινοτικών στοιχείων για τις εισαγωγές και των μαροκινών για τις εξαγωγές που δείχνουν μια εξέλιξη της αγοράς η οποία ενδέχεται να προκαλέσει ζημία στους κοινοτικούς παραγωγούς ομοειδών ή ανταγωνιστικών προϊόντων·  ότι, στην περίπτωση αυτή, ενδείκνυται να επεκταθεί το καθεστώς επίβλεψης του κανονισμού (ΕΟΚ) αριθ. 2819/79 σε ορισμένα κλωστοϋφαντουργικά προϊόντα που δεν συνοδεύονται από πιστοποιητικό κυκλοφορίας εμπορευμάτων τύπου EUR 1 καταγωγής Μαρόκου, περιλαμβανομένης της ελεύθερης ζώνης της Ταγγέρης (κατηγορίες 6, 7, 8 και 26),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 2819/79 τροποποιείται ως εξής:  1. Στις κατηγορίες 6, 7, 8 και 26 προστίθεται η λέξη «Μαρόκο» , με έναν αστερίσκο στη στήλη «Τρίτες χώρες».  2. Η διατύπωση των παραπομπών έχει ως εξής:  «(*) Προϊόντα καταγωγής Μαρόκου, συμπεριλαμβανομένης της ελεύθερης ζώνης της Ταγγέρης, που δεν συνοδεύονται από πιστοπιοιτικό κυκλοφορίας εμπορευμάτων τύπου EUR 1.»  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουνίου 1989.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 113 της 30. 4. 1986, σ. 1.  (3) ΕΕ αριθ. L 320 της 15. 12. 1979, σ. 9.  (4) ΕΕ αριθ. L 66 της 10. 3. 1989, σ. 11.